Ο **Ιβάν Λούτσκιεβιτς (Ivan Luckievič)** ( λευκορωσικά: Iван Луцкевіч‎; πολωνικά: Iwan Łuckiewicz, 9 Ιουνίου 1881 - 20 Αυγούστου 1919) ήταν ηγετική φυσιογνωμία του κινήματος ανεξαρτησίας της Λευκορωσίας στις αρχές του 20ου αιώνα, δημοσιολόγος και αρχαιολόγος. Ήταν αδελφός του Άντον Λούτσκιεβιτς.

Πρώιμη ζωή
----------

Ο Λούτσκιεβιτς γεννήθηκε στο Σιαουλιάι της επαρχίας Κάουνας της Ρωσικής Αυτοκρατορίας στην οικογένεια ενός μικρού ευγενή, που εκείνη την εποχή εργαζόταν ως υπάλληλος σιδηροδρόμων. 

Το 1890 ξεκίνησε τις σπουδές του στο Γυμνάσιο Λιεπάγια και ακολούθησε το Γυμνάσιο του Μινσκ από το 1897 έως το 1902. Ακολούθησαν σπουδές στη Νομική Σχολή του Πανεπιστημίου της Αγίας Πετρούπολης και στο Αρχαιολογικό Ινστιτούτο της Μόσχας.

Συμμετοχή σε επαναστατικές δραστηριότητες
-----------------------------------------

Το 1903 ο Λούτσκιεβιτς έγινε ένας από τους ιδρυτές της Λευκορωσικής Επαναστατικής Συνέλευσης (αργότερα Λευκορωσική Σοσιαλιστική Συνέλευση). Φυλακίστηκε για λίγο για τις πολιτικές του δραστηριότητες και το 1904 μετακόμισε στην Αυστροουγγρική Αυτοκρατορία, για να συνεχίσει τις σπουδές του στο Πανεπιστήμιο της Βιέννης.

Το 1905 ο Λούτσκιεβιτς επέστρεψε στο Μινσκ, για να λάβει ενεργό μέρος στα γεγονότα της Ρωσικής Επανάστασης του 1905. Υπό την απειλή σύλληψης, έφυγε για το Βίλνιους στις αρχές του 1906.

Ηγετική προσωπικότητα του κινήματος ανεξαρτησίας της Λευκορωσίας
----------------------------------------------------------------

Εκείνη την εποχή το Βίλνιους γινόταν «το πιο σημαντικό κέντρο του λευκορωσικού πνευματικού ακτιβισμού» και ο Λούτσκιεβιτς συμμετείχε ενεργά στο κίνημα πολιτιστικής αναγέννησης και ανεξαρτησίας της Λευκορωσίας. 

Συνέβαλε καθοριστικά στη δημιουργία του εκδοτικού οίκου "Nasha Khata" ("Το σπίτι μας") και της Λευκορωσικής Εκδοτικής Εταιρείας και στην έκδοση των πρώτων λευκορωσικών εφημερίδων "Nasha Dolya "("Το πεπρωμένο μας"), "Nasha Niva "( "Το χωράφι μας με καλαμπόκι") και "Homan ".  

Επίσης, ίδρυσε μια λευκορωσική λέσχη όπου παιζόταν ερασιτεχνικό δράμα και το Λευκορωσικό Γυμνάσιο της Βίλνια, όπου δίδαξε τοπική παράδοση και Λευκορωσικές σπουδές.

Ασθένεια και θάνατος
--------------------

Στα τέλη της δεκαετίας του 1910 ο Λούτσκιεβιτς προσβλήθηκε από φυματίωση. Το 1919 πήγε σε ένα πολωνικό θέρετρο στο Ζακοπάνε ,όπου υπέκυψε στην ασθένεια στις 20 Αυγούστου.

Το 1991 οι στάχτες του μεταφέρθηκαν από την Πολωνία και θάφτηκαν εκ νέου στο νεκροταφείο Ράσος στο Βίλνιους.

Παραπομπές
----------

1. ↑  Ανακτήθηκε στις 20  Ιουνίου 2019.
2. 1 2  Lizaveta Kasmach. The Road to the First Belarusian State: Nation-Building in the Context of the First World War and Revolution, University of Alberta, 2016, p. 18
3. ↑  Per Anders Rudling. The Beginning of Modern Belarus: Identity, Nation, and Politics in a European Borderland. The Journal of Belarusian Studies, 2015, p.117
4. ↑  Silitski, Jr Vitali· Zaprudnik, Jan (2010). *The A to Z of Belarus*. Lanham, MD, United States: Scarecrow Press. σελ. 192. ISBN 978-0810872004.
5. ↑  «"Выбачэнне за гады бяспамяцтва". Упершыню ў Мінску адкрылася выстава пра Івана Луцкевіча» ["Apologies for the years of oblivion." An exhibition about Ivan Luckievič has opened in Minsk for the first time]. *Наша Ніва / Nasha Niva* (στα Λευκορωσικά). Ανακτήθηκε στις 7 Ιουλίου 2021.

|  |  |
| --- | --- |
| εικονίδιο Βιογραφίες | Πύλη Βιογραφίες |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128253434
* LCCN: no2010111851
* ISNI: 0000 0001 1939 8088
* GND: 1011756951

 |

 |